stanford-oval/wikipedia huggingface dataset:
เจ้าชายยาซูฮิโตะ ชิจิบุโนะมิยะ

| เจ้าชายยาซูฮิโตะ ชิจิบุโนะมิยะ |
| --- | --- |

ชิจิบุโนะมิยะ
ประสูติ: 25 มิถุนายน พ.ศ. 2445 (ค.ศ. 1902)
สวรรคต: 4 มกราคม พ.ศ. 2496 พระชนมายุได้ 52 ปี
พระชายา: เซ็ตสึโกะ มัตสึไดระ
ราชวงศ์: ราชวงศ์ญี่ปุ่น
พระราชบิดา: จักรพรรดิไทโช
พระราชมารดา: จักรพรรดินีเทเม
เจ้าชายยาซูฮิโตะ ชิจิบุโนะมิยะ (秩父宮 雍仁, Chichibu no miya Yasuhito Shinnō?, 25 มิถุนายน พ.ศ. 2445 - 4 มกราคม พ.ศ. 2496) หรือ เจ้าชายยาซูฮิโตะ เป็นพระราชโอรสพระองค์รองในจักรพรรดิไทโช และเป็นพระอนุชาในจักรพรรดิโชวะ พระองค์ทรงเป็นผู้อุปถัมภ์ ด้านกีฬา, การแพทย์ โดยก่อนสงครามโลกครั้งที่สอง ทรงสามารถตรัสภาษาอังกฤษได้ จึงได้ทรงดูแลความสัมพันธ์ระหว่าง พระราชวงศ์อังกฤษ และพระราชวงศ์ญี่ปุ่น พระองค์ได้ทรงเข้าประจำการในกองทัพญี่ปุ่น พระองค์นั้นก็เหมือนกับเจ้าชายพระองค์อื่น ๆ ในราชวงศ์ที่ญี่ปุ่นที่ได้รับการอภัยโทษไม่ต้องเป็นอาชญากรสงคราม หลังจากแพ้สงครามโลกครั้งที่สอง
อภิเษกสมรส

ในวันที่ 28 กันยายน ค.ศ. 1928 พระองค์ได้เข้าพิธีอภิเษกสมรสกับ เซ็ตสึโกะ มัตสึไดระ ธิดาใน มัตสุดะอิระ สึสุเนโอะ ทูตญี่ปุ่นประจำสหรัฐอเมริกา และสหราชอาณาจักร ทั้งสองพระองค์ไม่มีพระโอรสธิดาด้วยกัน เป็นอันสิ้นสุดของราชสกุลชิชิบุ
พระฉายาลักษณ์

เจ้าชายยาซูฮิโตะ ชิจิบุโนะมิยะขณะพระชันษา 20 ปี
พิธีอภิเษกสมรส
พิธีอภิเษกสมรส
เจ้าชิชิบุในสเตเดียม
เสด็จเยือนฮิโรซะกิ
ที่ประทับในอดีต
พระอนุสาวรีย์เจ้าชายยาซูฮิโตะ ชิจิบุโนะมิยะ
เทศบาลตำบลหนองบัว (จังหวัดจันทบุรี)

| เทศบาลตำบลหนองบัว |
| --- | --- |
เทศบาลตำบล
ตลาดหนองบัว
ทต.หนองบัว
พิกัด: 12°32′05.2″N 102°07′04.8″E﻿ / ﻿12.534778°N 102.118000°E﻿ / 12.534778; 102.118000
ประเทศ:  ไทย
จังหวัด: จันทบุรี
อำเภอ: เมืองจันทบุรี
จัดตั้ง:  • 3 กันยายน 2506 (สุขาภิบาลหนองบัว)  • 25 พฤษภาคม 2542 (ทต.หนองบัว)
พื้นที่
 • ทั้งหมด: 2.40 ตร.กม. (0.93 ตร.ไมล์)
ประชากร (2565)
 • ทั้งหมด: 2,212 คน
 • ความหนาแน่น: 921.66 คน/ตร.กม. (2,387.1 คน/ตร.ไมล์)
รหัส อปท.: 05220108
ที่อยู่ สำนักงาน: เลขที่ 57 หมู่ที่ 6 ถนนปราณศิลป์–เนินโพธิ์ ตำบลหนองบัว อำเภอเมืองจันทบุรี จังหวัดจันทบุรี 22000
เว็บไซต์: www.nongbuachan.go.th
 ส่วนหนึ่งของสารานุกรมประเทศไทย
หนองบัว เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ที่ 3–7 ตำบลหนองบัว ในอำเภอเมืองจันทบุรี จังหวัดจันทบุรี เดิมมีฐานะเป็นสุขาภิบาลหนองบัวที่ตั้งขึ้นในวันที่ 3 กันยายน พ.ศ. 2506 ได้รับการจัดตั้งเป็นเทศบาลตำบลหนองบัวเมื่อวันที่ 25 พฤษภาคม พ.ศ. 2542  ในปี พ.ศ. 2565 เทศบาลตำบลหนองบัวมีประชากรทั้งหมด 2,212 คน
พื้นที่เทศบาลตำบลอยู่ห่างจากที่ว่าการอำเภอเมืองจันทบุรีและศาลากลางจังหวัดจันทบุรีประมาณ 9.8 กิโลเมตร อยู่ห่างจากกรุงเทพมหานครประมาณ 258 กิโลเมตรตามทางรถยนต์ มีพื้นที่รับผิดชอบทั้งหมด 2.40 ตารางกิโลเมตรหรือคิดเป็น 1,500.1 ไร่ เป็นที่ตั้งของชุมชนตลาดหนองบัว เป็นชุมชนขนาดเล็กตั้งอยู่ในอำเภอเมืองจันทบุรี ในอดีตเป็นย่านการค้าที่มีความสำคัญมากแห่งหนึ่ง ด้วยทำเลที่อยู่ติดคลองและเชื่อมต่อไปถึงทะเลจากคลองขนาดใหญ่เชื่อมต่อไปยังคลองเล็กหลังบ้าน ชาวบ้านจึงไปมาหาสู่หรือค้าขายกันด้วยเรือเป็นหลัก ชาวจีนเป็นคนกลุ่มแรกที่อพยพมาอาศัยอยู่ที่นี่ โดยโล้สำเภาเอาสินค้าจากเมืองจีนมาขาย คนหนองบัวเป็นคนรักสงบ อยู่กันเรียบง่ายแบบพึ่งตัวเองเป็นหลัก ในชุมชนนี้จึงมีทุกอย่าง ทั้งนาข้าว สวนผักที่ชาวบ้านปลูกผักสวนครัวขาย ไร่อ้อย สวนผลไม้ ขณะเดียวกันความที่อยู่ใกล้ทะเล ชาวบ้านส่วนหนึ่งจึงมีอาชีพประมง ขายอาหารทะเล ถนอมอาหาร ชุมชนแห่งนี้จึงอุดมสมบูรณ์ด้วยวัตถุดิบนานาชนิด พรั่งพร้อมด้วยภูมิปัญญามากมาย
แหล่งข้อมูลอื่น

เว็บไซต์เทศบาลตำบลหนองบัว เก็บถาวร 2023-07-22 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดจันทบุรี |
| --- | --- | --- |
| เทศบาลเมือง |  เมืองจันทบุรี จันทบุรี  จันทนิมิต  ท่าช้าง  ขลุง ขลุง  ท่าใหม่ ท่าใหม่  |  |
| เทศบาลตำบล |  เมืองจันทบุรี เกาะขวาง  กระแจะ  ค่ายเนินวง  พลับพลา  พลับพลานารายณ์  แสลง  หนองบัว  แก่งหางแมว พวา  ขลุง เกวียนหัก  ซึ้ง  ตกพรม  บ่อ  บ่อเวฬุ  วันยาว  เขาคิชฌกูฏ คลองพลู  จันทเขลม  ชากไทย  ตะเคียนทอง  พลวง  ท่าใหม่ เขาบายศรี  เขาวัว–พลอยแหวน  เนินสูง  สองพี่น้อง  หนองคล้า  นายายอาม ช้างข้าม  นายายอาม  สนามไชย  โป่งน้ำร้อน คลองใหญ่  ทับไทร  โป่งน้ำร้อน  หนองตาคง  มะขาม ฉมัน  ท่าหลวง  ปัถวี  มะขาม  มะขามเมืองใหม่  วังแซ้ม  อ่างคีรี  สอยดาว สอยดาว  ทับช้าง  แหลมสิงห์ ปากน้ำแหลมสิงห์  พลิ้ว  |  |
เฟาคา 1602 เลโอพาร์ท

|  รถถังเบา เฟาคา 1602  |
| --- | --- |

ชนิด: ยานพาหนะลาดตระเวน
แหล่งกำเนิด: นาซีเยอรมนี
บทบาท
ประจำการ: Never produced
ประวัติการผลิต
ผู้ออกแบบ: M.A.N. / MIAG / Daimler-Benz
ช่วงการออกแบบ: 1942
แบบอื่น: 2
ข้อมูลจำเพาะ (as designed)
มวล: 21,900 กิโลกรัม (48,300 ปอนด์)
ความยาว: 4.74 เมตร (15 ฟุต 7 นิ้ว)
ความกว้าง: 3.1 เมตร (10 ฟุต 2 นิ้ว)
ความสูง: 2.6 เมตร (8 ฟุต 6 นิ้ว)
ลูกเรือ: 4

เกราะ: 16–50 mm
อาวุธหลัก: 50mm KwK 39/1 L/60
อาวุธรอง: 7.92mm MG42
เครื่องยนต์: Maybach HL 157 P 550 แรงม้า (410 กิโลวัตต์)
เครื่องถ่ายกำลัง: Maybach OG 55 11 77 semi-automatic
กันสะเทือน: Torsion bar
ความสูงจากพื้นรถ: 500mm
พิสัยปฏิบัติการ: 500 กิโลเมตร (310 ไมล์) (on roads), 300 กิโลเมตร (190 ไมล์) (cross-country)
ความเร็ว: 45 กิโลเมตรต่อชั่วโมง (28 ไมล์ต่อชั่วโมง) (on roads), 30 กิโลเมตรต่อชั่วโมง (19 ไมล์ต่อชั่วโมง) (cross-country)
ระบบบังคับเลี้ยว: Multi-stage
รถถังเบา เฟาคา 1602 เลโอพาร์ท เป็นภาพวาดต้นแบบของยานพาหนะลาดตระเวนของเยอรมนีที่ถูกออกแบบตั้งแต่ปลายปี ค.ศ. 1941 จนถึงเดือนมกราคม ค.ศ. 1943 ด้วยมีกำหนดการผลิตเป็นลำดับจากเดือนเมษายน ค.ศ. 1943 แต่โครงการนี้กลับถูกปล่อยละเลยก่อนต้นแบบแรกจะเสร็จสมบูรณ์ในเดือนมกราคมของปีเดียวกันนั้น เหตุผลคือมันไม่เป็นไปตามความต้องการสำหรับยานพาหนะ ค.ศ. 1944
เคียวอิกูกันจิ

เคียวอิกูกันจิ (ญี่ปุ่น: 教育漢字; โรมาจิ: Kyōiku kanji) เป็นอักษรคันจิซึ่งกระทรวงศึกษาธิการของญี่ปุ่น กำหนดไว้ว่าเป็นอักษรคันจิที่จำเป็นต้องเรียนในชั้นประถมศึกษา มีทั้งหมด 1,006 ตัว
รายชื่อเคียวอิกูกันจิ > ชั้นปีที่ 4 (200 ตัว)

愛 案 以 衣 位 囲 胃 印 英 栄 塩 億 加 果 貨 課 芽 改 械 害 各 覚 街 完 官 管 関 観 願 希 季 紀 喜 旗 器 機 議 求 泣 救 給 挙 漁 共 協 鏡 競 極 訓 軍 郡 径 型 景 芸 欠 結 建 健 験 固 功 好 候 航 康 告 差 菜 最 材 昨 札 刷 殺 察 参 産 散 残 士 氏 史 司 試 児 治 辞 失 借 種 周 祝 順 初 松 笑 唱 焼 象 照 賞 臣 信 成 省 清 静 席 積 折 節 説 浅 戦 選 然 争 倉 巣 束 側 続 卒 孫 帯 隊 達 単 置 仲 貯 兆 腸 低 底 停 的 典 伝 徒 努 灯 堂 働 特 得 毒 熱 念 敗 梅 博 飯 飛 費 必 票 標 不 夫 付 府 副 粉 兵 別 辺 変 便 包 法 望 牧 末 満 未 脈 民 無 約 勇 要 養 浴 利 陸 良 料 量 輪 類 令 冷 例 歴 連 老 労 録
รายชื่อเคียวอิกูกันจิ > ชั้นปีที่ 5 (185 ตัว)

圧 移 因 永 営 衛 易 益 液 演 応 往 桜 恩 可 仮 価 河 過 快 賀 解 格 確 額 刊 幹 慣 眼 基 寄 規 技 義 逆 久 旧 居 許 境 均 禁 句 群 経 潔 件 券 険 検 限 現 減 故 個 護 効 厚 耕 鉱 構 興 講 混 査 再 災 妻 採 際 在 財 罪 雑 酸 賛 支 志 枝 師 資 飼 示 似 識 質 舎 謝 授 修 述 術 準 序 招 承 証 条 状 常 情 織 職 制 性 政 勢 精 製 税 責 績 接 設 舌 絶 銭 祖 素 総 造 像 増 則 測 属 率 損 退 貸 態 団 断 築 張 提 程 適 敵 統 銅 導 徳 独 任 燃 能 破 犯 判 版 比 肥 非 備 俵 評 貧 布 婦 富 武 復 複 仏 編 弁 保 墓 報 豊 防 貿 暴 務 夢 迷 綿 輸 余 預 容 略 留 領
รายชื่อเคียวอิกูกันจิ > ชั้นปีที่ 6 (181 ตัว)

異 遺 域 宇 映 延 沿 我 灰 拡 革 閣 割 株 干 巻 看 簡 危 机 貴 揮 疑 吸 供 胸 郷 勤 筋 系 敬 警 劇 激 穴 絹 権 憲 源 厳 己 呼 誤 后 孝 皇 紅 降 鋼 刻 穀 骨 困 砂 座 済 裁 策 冊 蚕 至 私 姿 視 詞 誌 磁 射 捨 尺 若 樹 収 宗 就 衆 従 縦 縮 熟 純 処 署 諸 除 将 傷 障 城 蒸 針 仁 垂 推 寸 盛 聖 誠 宣 専 泉 洗 染 善 奏 窓 創 装 層 操 蔵 臓 存 尊 宅 担 探 誕 段 暖 値 宙 忠 著 庁 頂 潮 賃 痛 展 討 党 糖 届 難 乳 認 納 脳 派 拝 背 肺 俳 班 晩 否 批 秘 腹 奮 並 陛 閉 片 補 暮 宝 訪 亡 忘 棒 枚 幕 密 盟 模 訳 郵 優 幼 欲 翌 乱 卵 覧 裏 律 臨 朗 論
ดูเพิ่ม

โจโยคันจิ
เติ้ง ซุย

| เติ้ง ซุย> จักรพรรดินีแห่งราชวงศ์ฮั่นตะวันออก |
| --- | --- |
ดำรงพระยศ: ค.ศ. 102–106
ก่อนหน้า: จักรพรรดินียิน (จักรพรรดิฮั่นเหอ)
ถัดไป: หยัน จี

ประสูติ: ค.ศ. 81
สวรรคต: ค.ศ. 121
พระสวามี: จักรพรรดิฮั่นเหอ
พระราชบุตร: ไม่มี
ราชวงศ์: ราชวงศ์ฮั่นตะวันออก
พระบิดา: เติ้ง ซฺวิ่น (鄧訓)
เติ้ง ซุย (鄧綏; ค.ศ. 81–121) ฐานันดรศักดิ์ จักรพรรดินีเหอซี (和熹皇后) เป็นจักรพรรดินีสมัยราชวงศ์ฮั่น เป็นมเหสีองค์ที่สองของจักรพรรดิฮั่นเหอ (漢和帝) และต่อมาเป็นพระพันปีสำเร็จราชการแทนโอรสของตน คือ จักรพรรดิฮั่นชาง (漢殤帝) รวมถึงหลานของตน คือ จักรพรรดิฮั่นอัน (漢安帝) ในช่วง ค.ศ. 106–121 ในช่วงที่พระนางสำเร็จราชการนั้น เกิดภัยธรรมชาติและสงครามกับกลุ่ม ซฺยงหนู (匈奴) และเชียง (羌) แต่พระนางสามารถรับมือได้โดยเรียบร้อย พระนางยังเป็นที่ยกย่องด้านการบริหารกระบวนการยุติธรรมทางอาญา จึงถือกันว่า พระนางเป็นผู้ปกครองที่ปรีชาสามารถ และอาจเป็นผู้บริหารที่มีประสิทธิภาพคนสุดท้ายในช่วงราชวงศ์ฮั่นตะวันออก เพราะผู้ปกครองนับแต่นั้นมาก็ไร้ความสามารถกันโดยมาก
| ก่อนหน้า |  | เติ้ง ซุย |  | ถัดไป |
| --- | --- | --- | --- | --- |
| จักรพรรดินียิน (จักรพรรดิฮั่นเหอ) |  | จักรพรรดินีแห่งราชวงศ์ฮั่นตะวันออก   (ค.ศ. 102–106) |  | หยัน จี |
เจ้าชายย็องซู

เจ้าชายย็องซู (이영수,1693) พระราชโอรสองค์ที่ 3 ในพระเจ้าซุกจง พระราชาลำดับที่ 19 แห่ง ราชวงศ์โชซ็อน ที่ประสูติแต่ พระสนมซุกบิน ตระกูลชเว และเป็นพระเชษฐาของ พระเจ้าย็องโจ พระราชาลำดับที่ 21 แต่หลังจากประสูติกาลได้ไม่นานก็สิ้นพระชนม์
ในละครเรื่อง เดิมพันบัลลังก์เดือด ทีมงานผู้สร้างได้นำเจ้าชายยองซูมาเขียนตีความเรื่องราวของพระองค์ขึ้นใหม่โดยให้เป็นชายหนุ่มนามว่า แพ็คแทกิล
พระบรมวงศานุวงศ์

พระราชบิดา: พระเจ้าซุกจง
พระราชมารดา: ซุกบินแห่งตระกูลชเวแห่ง แฮจู (สมเด็จพระราชินีชอนฮวาคยองพระบรมราชเทวี)
พระอนุชา: เจ้าชายยอนอิง (พระเจ้าย็องโจ) (1694 – 1776 , ครองราชย์ 1724 – 1776)
พระอนุชา: เจ้าชายไม่ทราบพระนาม (1698)
ในวัฒนธรรมสมัยใหม่

เดิมพันบัลลังก์เดือด (เอสบีเอส, 2016) รับบทโดย จัง กึน-ซ็อก
เทศบาลเมืองบางมูลนาก

| เทศบาลเมืองบางมูลนาก |
| --- | --- |
เทศบาลเมือง
ตลาดบางมูลนาก (จากศาลเจ้าพ่อแก้ว)
ทม.บางมูลนาก
พิกัด: 16°01′36.2″N 100°22′40.9″E﻿ / ﻿16.026722°N 100.378028°E﻿ / 16.026722; 100.378028
ประเทศ:  ไทย
จังหวัด: พิจิตร
อำเภอ: บางมูลนาก
จัดตั้ง:    •  สุขาภิบาลท้องที่บางมูลนาก   •  10 ธันวาคม 2478 (ทม.บางมูลนาก) 
การปกครอง
 • นายกเทศมนตรี: นิเวศน์ น้อยอ่ำ
พื้นที่
 • ทั้งหมด: 2.50 ตร.กม. (0.97 ตร.ไมล์)
ประชากร (2562)
 • ทั้งหมด: 8,448 คน
 • ความหนาแน่น: 3,379.20 คน/ตร.กม. (8,752.1 คน/ตร.ไมล์)
รหัส อปท.: 04660501
ที่อยู่ สำนักงาน: 99 ถนนประเทืองถิ่น ตำบลบางมูลนาก อำเภอบางมูลนาก จังหวัดพิจิตร 66120
เว็บไซต์: www.bangmulnak.go.th
 ส่วนหนึ่งของสารานุกรมประเทศไทย
บางมูลนาก เป็นเทศบาลเมืองแห่งแรกของจังหวัดพิจิตร ในพื้นที่อำเภอบางมูลนาก มีพื้นที่ครอบคลุมตำบลบางมูลนากทั้งตำบล มีจำนวนประชากร 8,448 คน เมื่อ พ.ศ. 2562
ตลาดบางมูลนากตั้งอยู่ในเขตเทศบาล ซึ่งเปิดทำการมาตั้งแต่สมัยรัชกาลที่ 5 นอกจากนี้ ยังมีผลิตภัณฑ์ท้องถิ่นที่สำคัญ ได้แก่ กระยาสารท ส้มลิ้ม และขนมจีบบางมูลนาก ซึ่งขายมานานกว่า 45 ปี
ประวัติ

อดีตท้องที่อำเภอบางมูลนากมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก ยังขาดการบำรุงรักษา ทางราชการจึงได้ตั้ง "สุขาภิบาลท้องที่บางมูลนาก" ขึ้น และนับเป็นพื้นที่ 1 ใน 5 สุขาภิบาลท้องที่ในอดีต (โพธาราม, บ้านโป่ง, ชุมแสง, บางมูลนาก และบ้านหมี่) ซึ่งมีความเจริญรุ่งเรืองมาตั้งแต่อดีต เพื่อบำรุงความสุขและความสะดวกของประชาชนให้ยิ่งขึ้น นับว่าเป็นสุขาภิบาลท้องที่เพียงแห่งเดียวของจังหวัด ก่อนที่จะยกขึ้นเป็น "เทศบาลเมืองบางมูลนาก" ในปี พ.ศ. 2478 และนับว่าเป็นเทศบาลเมืองแห่งแรกของจังหวัดพิจิตร ซึ่งนับได้ว่าเมืองบางมูลนาก เป็นเมืองที่มีความเจริญมากมาตั้งแต่ในอดีต
ชื่อของเทศบาลมีที่มาจากในอดีต คลองบุษบง (เหนือตลาดบางมูลนาก) มีนากชุกชุมและได้ถ่ายมูลไว้เกลื่อนกลาดทั้งบริเวณนั้น จึงเรียกว่า "บางขี้นาก" ต่อมาจึงเปลี่ยนมาเป็น "บางมูลนาก" พื้นที่ของเทศบาลเป็นที่ราบลุ่มซึ่งมีแม่น้ำน่านไหลผ่าน ทำให้มักประสบปัญหาอุทกภัยบ่อยครั้ง
การขนส่ง

เทศบาลเมืองบางมูลนาก เป็นที่ตั้งของสถานีรถไฟบางมูลนากบนเส้นทางรถไฟสายเหนือ ซึ่งในปัจจุบันมักมีการบำรุงทางโดยการเสริมหินอยู่บ่อยครั้งเพื่อป้องกันปัญหาอุทกภัยที่มาจากแม่น้ำน่าน ตัวสถานีรถไฟมีขบวนรถไฟจอดหลายขบวน ทั้งรถธรรมดา รถเร็ว และรถด่วนพิเศษสปรินเทอร์สายกรุงเทพ–สวรรคโลก–ศิลาอาสน์
ภาพ

สถานีรถไฟบางมูลนากในทางรถไฟสายเหนือ โดยลงที่สถานีนี้ผู้คนนิยมต่อรถไปอำเภอโพทะเล อำเภอดงเจริญ และพื้นที่ใกล้เคียงได้
ศาลเจ้าพ่อแก้วแห่งใหม่ แทนศาลเดิมที่ถูกเพลิงไหม้ครั้งใหญ่ในตลาดบางมูลนาก ใน พ.ศ. 2492
ตลาด 100 ปี สุขาภิบาลท้องที่บางมูลนาก
เดชฤทธิ์ อิทธิอนุชิต

| เดชฤทธิ์ อิทธิอนุชิต |
| --- | --- |
เกิด: ทองปลิว ศรีนพ   เดชฤทธิ์ ศรีนพ (เปลี่ยนในภายหลัง) 17 ตุลาคม พ.ศ. 2483 (83 ปี)
ร้อยตรี เดชฤทธิ์ อิทธิอนุชิต มีชื่อจริงว่า ทองปลิว ศรีนพ ต่อมาได้เปลี่ยนชื่อจริงจากทองปลิวมาเป็นเดชฤทธิ์ตามชื่อในวงการ (ชื่อเล่น: ปลิว; 17 ตุลาคม พ.ศ. 2483 — ) ที่คลองขวางบน อำเภอบางน้ำเปรี้ยว จังหวัดฉะเชิงเทรา เป็นนักมวยไทยชื่อดังรุ่นเดียวกับอภิเดช ศิษย์หิรัญ ได้รับฉายาจากแฟนมวยว่า "ไอ้ปลิว" หรือ "ไอ้ปลิวใจเพชร"
ประวัติ

เดชฤทธิ์เริ่มหัดชกมวยตั้งแต่อายุ 6 ขวบ หลังจากที่ครอบครัวย้ายมาอยู่ที่ มักกะสัน กรุงเทพมหานคร แล้ว เมื่อเรียนหนังสือจบชั้นป.4 โดยครูมวยคนแรก คือ สุดใจ อมรฤทธิ์
ชกมวยตามต่างจังหวัดจนมีชื่อเสียงแล้วจึงย้ายมาอยู่ ค่ายยนตรกิจ และ อิทธิอนุชิต ตามลำดับ เคยตระเวนชกโชว์ศิลปะมวยไทยไปทั่วโลกกับคณะของ อาจารย์เจือ จักษุรักษ์ เคยชกกับนักมวยชื่อดังรุ่นเดียวกันหลายคน เช่น ราวี เดชาชัย, สมพงษ์ เจริญเมือง, อดุลย์ ศรีโสธร โดยเฉพาะกับ อภิเดช ศิษย์หิรัญ ถือได้ว่าเป็นคู่รักคู่แค้นกันโดยตลอด ซึ่งทั้งคู่เคยชกกันถึง 12 ครั้ง ระหว่าง พ.ศ. 2506 ถึง พ.ศ. 2513 เป็นมวยไทย 11 ครั้ง และ มวยสากลอาชีพ 1 ครั้ง โดยเดชฤทธิ์เป็นฝ่ายชนะไปแค่ 4 ครั้ง และในแบบมวยสากลอาชีพ เดชฤทธิ์เป็นฝ่ายแพ้น็อกไปในยกที่ 7  เดชฤทธิ์เคยครองแชมป์มวยไทยรุ่นเฟเธอร์เวทและไลท์เวทของเวทีราชดำเนิน
ในแบบมวยสากล เคยชิงแชมป์ในรุ่นจูเนียร์เวลเตอร์เวทของเวทีราชดำเนิน แต่เป็นฝ่ายแพ้น็อกไปอย่างพลิกล็อก
เดชฤทธิ์ จบการศึกษาชั้นสูงสุด คือ ประกาศนียบัตรวิชาชีพชั้นสูง (ปวส.) จากโรงเรียนการช่างอินทราชัย แขวนนวมไปในปี พ.ศ. 2517 หลังแขวนนวมแล้วได้รับราชการเป็นทหารบกชั้นประทวน สังกัดกรมสารวัตรทหารบก (สห.ทบ.) โดยถือเป็นนักมวยไทยรายแรกด้วยที่เมื่อแขวนนวมแล้วมีรถเบนซ์เป็นของตนเอง ที่ได้มาจากค่าแรงของตนเมื่อครั้งชกมวย
ปัจจุบัน เดชฤทธิ์เป็นข้าราชการบำนาญ เข้าร่วมกิจกรรมกับชมรมนักมวยเก่าโดยมีฐานะเป็นกรรมการบริหาร รวมถึงหารายได้พิเศษด้วยการร้องเพลงลูกทุ่งอยู่ที่โรงแรมอลิซาเบธ สะพานควาย
ด้านชีวิตส่วนตัว เดชฤทธิ์สมรสกับ นิตยา ศรีนพ มีบุตรด้วยกัน 5 คน เป็นชาย 1 คนและหญิง 4 คน
เกียรติยศ

อดีตรองแชมป์มวยสากลภาคตะวันออกไกลและแปซิฟิก
รองแชมป์โลกรุ่นไลท์เวท
รางวัล

รางวัลฮอลออฟเฟม สยามกีฬาอวอร์ดส์ 2009
แหล่งข้อมูลอื่น

เทปบันทึกการชกกับ สุพรชัย เจริญเมือง เก็บถาวร 2008-05-08 ที่ เวย์แบ็กแมชชีน
เทปบันทึกการชกกับ  อภิเดช  ศิษย์หิรัญ (145 ปอนด์, 3 เม.ย. 2510, ราชดำเนิน)
เทปบันทึกการชกกับ  วิชาญ  ส.พินิจศักดิ์ ส่วนที่ 1
เทปบันทึกการชกกับ  วิชาญ  ส.พินิจศักดิ์ ส่วนที่ 2
เติ้ง ยฺหวี่

| เติ้ง ยฺหวี่ |
| --- | --- |
ราชครูในรัชสมัยจักรพรรดิฮั่นหมิง

เกิด: ค.ศ. 2
ถึงแก่กรรม: ค.ศ. 58
บุตร-ธิดา: เติ้ง ซฺวิ่น (鄧訓)
เติ้ง ยฺหวี่ (鄧禹; ค.ศ. 2–58) ชื่อรองว่า จ้งหฺวา (仲華)  เป็นขุนนางและขุนพลแห่งราชวงศ์ฮั่นผู้มีส่วนสำคัญในการทัพของจักรพรรดิฮั่นกวังอู่ (汉光武帝) เพื่อรื้อฟื้นราชวงศ์ฮั่น เขาเป็นที่รู้จักดีในประวัติศาสตร์เพราะมีผลงานมาตั้งแต่ยังเยาว์ แต่ชื่อเสียงหลักของเขาอยู่ที่ความสามารถในการเลือกใช้คนได้ถูกกับงานมากกว่าจะเป็นความสามารถทางทหาร
หลังจักรพรรดิฮั่นกวังอู่สวรรคตใน ค.ศ. 57 เติ้ง ยฺหวี่ ซึ่งเป็นที่นับถือในฐานะผู้นำของหมู่ผู้เคยถวายความช่วยเหลือแก่ฮั่นกวังอู่ในการรื้อฟื้นราชวงศ์ฮั่นได้รับตำแหน่งกิตติมศักดิ์จากจักรพรรดิฮั่นหมิง (漢明帝) โอรสของฮั่นกวังอู่ โดยได้เป็นราชครู (太傅; "ครูใหญ่")
เติ้ง ยฺหวี่ ยังเป็นพระอัยกาของเติ้ง ซุย (鄧綏) มเหสีของจักรพรรดิฮั่นเหอ (漢和帝)
เด็กพันธุ์นรกสั่งลุย

| --- | --- |
เด็กพันธุ์นรกสั่งลุย

べるぜバブ,
ชื่อภาษาอังกฤษ: Beelzebub
แนว: ตลก, ต่อสู้, เหนือธรรมชาติ
มังงะ
เขียนโดย: รีวเฮ ทามูระ
สำนักพิมพ์:  สำนักพิมพ์ชูเอฉะ    สำนักพิมพ์สยามอินเตอร์คอมิกส์
อนิเมะ
สตูดิโอ: สตูดิโอปิเอโร
อนิเมะ
กำกับโดย: โนอุบุฮิโระ ทาคาโมโตะ
สตูดิโอ: สตูดิโอปิเอโร
เด็กพันธุ์นรกสั่งลุย (ญี่ปุ่น: べるぜバブ; โรมาจิ: Beruzebabu; ทับศัพท์: ในชื่ออังกฤษ Beelzebub) เป็นการ์ตูนญี่ปุ่น เขียนโดย  รีวเฮ ทามูระ เริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่วันที่ 23 กุมภาพันธ์ พ.ศ. 2552 ถึงวันที่ 24 กุมภาพันธ์ พ.ศ. 2557 ได้รับการจัดพิมพ์เป็นหนังสือการ์ตูนมาแล้ว 27 เล่ม
ในประเทศไทย เด็กพันธุ์นรกสั่งลุยได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์รายสัปดาห์ในนิตยสารการ์ตูนซีคิดส์ ตั้งแต่ฉบับที่ 48 ประจำวันที่ 9 พฤศจิกายน พ.ศ. 2552 เเละในปัจจุบันตีพิมพ์ครบทั้ง 28 เล่ม
เนื้อเรื่อง

เรื่องราวของ ทัตสึมิ โองะ นักเลงแห่งโรงเรียนอิ
ชิยามะ วันหนึ่ง เขาได้มีเรื่องกับนักเลงโรงเรียนอื่นแต่อยู่ดีๆก็มีตาแก่ร่างใหญ่
คนหนึ่งลอยมาตามแม่นํ้ามาเขาได้เจอทารกคนหนึ่งอยู่ในตัว
ของตาแก่คนนั้นและถูกบังคับเลี้ยง
เด็กผู้นั้นมีนามว่า ไคเซอร์ เดอ เอมเพอราน่า
เบลเซบับ ที่ 4 ว่าที่ ราชาปีศาจคนต่อไป
และมีปีศาจสาวใช้นามว่า
ฮิลด้า การูด้า ตามมามาดูแลหนูเบลเรื่องราว
ไม่ได้จบเพียงแค่นี้ ความวุ่นวายต่างๆจะ
เริ่มขึ้นต่อจากนี้ไปต่างหาก
รายชื่อตอน

ตอนที่ 1 : เก็บจอมปีศาจได้


ตอนที่ 2 : เริ่มเป็นหัวโจกลูกติด


ตอนที่ 3 : ไม่มีหน้าไหนแข็งแกร่ง กับ ป่าเถื่อนบ้างเร๊อะ?


ตอนที่ 4 : 1 วินาทีก่อนเขื่อนจอมปีศาจจะแตก


ตอนที่ 5 : ไม่มีอะไรที่เงินซื้อไม่ได้


ตอนที่ 6
A-Part : ของเล่นโลกปีศาจมาถึงแล้ว
B-Part : มาเล่นเป็นหมอด้วยกัน


ตอนที่ 7 : จอมปีศาจเปิดตัวที่สวนสาธารณะ


ตอนที่ 8 : พบกันอีกครั้ง


ตอนที่ 9 : ความรักเป็นดั่งเฮอริเคน


ตอนที่ 10 : ได้ลูกศิษย์แล้ว


ตอนที่ 11 : ของที่เงินซื้อไม่ได้ก็มี


ตอนที่ 12 : คืนนี้ไม่ให้นอนนะ


ตอนที่ 13
A-Part : หนูเบล ทดสอบความสามารถ
B-Part : ฮิลด้า กราบเรียนจอมราชาปีศาจ


ตอนที่ 14 : ท่าไม้ตายน่ะ มีไหม?


ตอนที่ 15 : นักเรียนโฉดแปลงโฉมใส่ชุดว่ายน้ำ


ตอนที่ 16 : ยังไงก็เป็นลูกผู้ชายนี่นา


ตอนที่ 18 : ไม่มีอีกแล้วนักเลงพ่อลูกอ่อน


ตอนที่ 19 : คุณหมอมาแล้ว


ตอนที่ 20 : ทุกคนรายงานตัว


ตอนที่ 21 : สุดแกร่งแห่งอิชิยามะคือใครกันแน่?


ตอนที่ 22 : ปลีกวิเวกครับผม


ตอนที่ 23 : เอาจริงดิ


ตอนที่ 24 : กลับมาแล้วเรอะ


ตอนที่ 25 : ภาคเรียนใหม่เริ่มขึ้นแล้ว


ตอนที่ 26 : ขอเรียกว่าลูกพี่จะได้มั้ยครับ


ตอนที่ 27 : จงเรียกฉันว่าสาวน้อยเวทมนตร์


ตอนที่ 28 : มาตรวจร่างกายกันดีกว่า


ตอนที่ 29 : หกอัศวินศักด์สิทธิ์คืออะไรเหรอ?


ตอนที่ 30 : หกอัศวินคือใครบ้างหว่า?


ตอนที่ 31 : ผลตัดสินยังไม่รู้กัน


ตอนที่ 32 : จะเกิดอะไรขึ้นกับเด็กสาวผู้ย้ายมาใหม่?


ตอนที่ 33 : บาดแผลฝังใจในอดีต


ตอนที่ 34 : ป่วนคุณสาวใช้ครับผม


ตอนที่ 35 : ได้เวลาเริ่มการแข่งขันแล้ว


ตอนที่ 36 : ผลแพ้ชนะในที่สุดก็รู้กันสักที


ตอนที่ 37 : ชายคนนั้นเป็นถึงครูเชียวนะ


ตอนที่ 38 : พี่น้องเริ่มทะเลาะกันแล้วครับท่าน


ตอนที่ 39 : คนพี่ขี้แยนี่นา


ตอนที่ 40 : มือสังหารไม่ถือว่าเป็นแขกหรอกนะ


ตอนที่ 41 : วิกฤติขั้นหนักทำยังไงดี


ตอนที่ 42 : ได้เวลาฝึกพิเศษกันแล้ว


ตอนที่ 43 : พี่ชายหายตัวไปอยู่ไหนหว่า?


ตอนที่ 44 : ต้องเก่งขึ้นสถานเดียวเท่านั้น


ตอนที่ 45 : เกมน่ะเล่นวันละชั่วโมงก็พอแล้ว


ตอนที่ 46 : จงลุกไหม้ รวมร่างขั้นสุดยอด


ตอนที่ 47 : ขอโทษที่ให้รอนาน


ตอนที่ 48 : ฉันนี่แหละ พ่อเลี้ยง


ตอนที่ 49 : ตอนพิเศษ ไซอิ๋วฉบับหนูเบล


ตอนที่ 50 : วันนี้ตัวฉันไม่ใช่ตัวฉันนะ


ตอนที่ 51 : เทพสุนัขโคมะมองอยู่นะ


ตอนที่ 52 : และแล้วนักเลงก็ไม่เหลือใครสักคน


ตอนที่ 53 : หนูเบลกับพิชิตครั้งแรก


ตอนที่ 54 : หนูเบลมืดเติบโตขึ้นแล้วนะ


ตอนที่ 55 : รีเจ้นท์หายไปแล้ว!!


ตอนที่ 56 : หักหลังหรอ


ตอนที่ 57 : กินมันจูมั้ย!!


ตอนที่ 58 : โรงเรียนปีศาจเปิดทำการแล้ว!!


ตอนที่ 59 : พวกเราแข็งแกร่งที่สุด


ตอนที่ 60 : จะไม่พูดว่าลาก่อน!! (ตอนจบ) END
รูปแบบต่าง ๆ > ภาพยนตร์การ์ตูนโทรทัศน์

ขณะนี้ได้มีการนำไปสร้างเป็นอนิเมะแล้ว
เสียงตอบรับ

การตอบรับของการ์ตูนเรื่องนี้ดีพอควร จนได้นำไปสร้างเป็นอนิเมะ
แหล่งข้อมูลอื่น

Official Anime Website เว็บไซต์ทางการของอนิเมะ เด็กพันธุ์นรกสั่งลุย
เว็บไซต์แฟนคลับของ เด็กพันธุ์นรกสั่งลุย (ไทย)
Beelzebub (มังงะ) ที่เครือข่ายข่าวอนิเมะ
Beelzebub (อนิเมะ) ที่เครือข่ายข่าวอนิเมะ
https://siamintershop.com/search?q=Beelzebub+
อิลูวาทาร์

เอรู อิลูวาทาร์ เป็นชื่อภาษาเอลฟ์ของ "พระเจ้า" แห่งปกรณัมชุดมิดเดิลเอิร์ธ ของ เจ. อาร์. อาร์. โทลคีน ในฐานะเป็นพระผู้สร้างเพียงหนึ่งเดียว เป็นผู้สร้างเหล่าเทพไอนัวร์ เป็นผู้สร้าง เออา หรืออาร์ดา และสรรพชีวิตทั้งหลายบนโลกใบนั้น แม้จะเป็นตัวละครที่มีบทบาทสำคัญที่สุด แต่ก็มิได้ถูกเอ่ยถึงเลยในนิยายฉบับแรกๆซึ่งสร้างชื่อเสียงให้แก่เขา คือ เดอะฮอบบิท และ เดอะลอร์ดออฟเดอะริงส์ (มีกล่าวถึงในภาคผนวกของ เดอะลอร์ดออฟเดอะริงส์ เล็กน้อยด้วยคำว่า "พระผู้เป็นหนึ่ง")
โทลคีนระบุในจดหมายหลายครั้งว่า งานประพันธ์ของเขาไม่มีส่วนเกี่ยวข้องกับศาสนา อย่างไรก็ดี โทลคีนถือได้ว่าเป็นคาทอลิกผู้เคร่งครัด เห็นได้ว่าโทลคีนไม่สามารถสร้างโลกที่ "ปราศจากพระเจ้า" ได้ บทประพันธ์ชุดมิดเดิลเอิร์ธ ของโทลคีน เป็นงานเขียนที่เขาจินตนาการว่า เป็นเหตุการณ์ที่เกิดขึ้นในอดีตเมื่อนานแสนนานมาแล้ว และการตีความเรื่อง "พระเจ้า" ของผู้คนในอดีตกาล ก็ย่อมอยู่ในรูปแบบที่แตกต่างออกไป
ชื่อ 'อิลูวาทาร์' เชื่อว่าอาจได้รับแรงบันดาลใจมาจากชื่อเทพีแห่งสรวงสวรรค์ อิลมาทาร์ (Ilmatar) หนึ่งในจิตวิญญาณบริสุทธิ์ที่ปรากฏในมหากาพย์ คาเลวาลา
อิลูวาทาร์ในนิยาย

อิลูวาทาร์คือพระผู้สร้าง พระผู้เป็นหนึ่ง ผู้ทรงสร้างจิตวิญญาณเริ่มแรก คือเหล่าไอนัวร์ วาลาร์และไมอาร์ ทรงสร้างเออา และโลกอาร์ดา จากนั้นจึงทรงสร้างบุตรแห่งอิลูวาทาร์ ได้แก่เผ่าพันธุ์เอลฟ์ และมนุษย์ อิลูวาทาร์ทรงรับ คนแคระ ไว้เป็นบุตรบุญธรรมด้วย เนื่องจากเทพอาวเลไม่อาจทนรอการมาถึงของบุตรแห่งอิลูวาทาร์ จึงแอบสร้างเหล่าคนแคระขึ้นมาเสียก่อน
งานสร้างสรรค์ของอิลูวาทาร์ ทรงสร้างผ่านเสียงดนตรี ที่เรียกว่า มหาคีตาแห่งไอนัวร์ โดยเหล่าไอนัวร์ได้มีส่วนร่วมสร้างด้วย บทเพลงที่บรรเลงร่วมกันนั้นเป็นเรื่องราวความเป็นไปของแผ่นดินโลก ซึ่งแม้เหล่าไอนัวร์เองก็มิได้ล่วงรู้มาก่อน
สิ่งมีค่าที่สุดซึ่งมีแต่องค์อิลูวาทาร์ผู้เดียวทรงครอบครองและประทาน คือ 'อัคคีอมตะ' (Flame Imperishable) อันเป็นสิ่งที่ทุกผู้คนเฝ้าค้นหา แม้เมลคอร์เทพอสูรก็เคยออกไปเที่ยวค้นหาในสุญญภูมิ แต่ก็หาไม่พบ เพราะอัคคีอมตะมีอยู่แต่ในองค์อิลูวาทาร์เท่านั้น บทพยากรณ์แห่งอาร์ดาทำนายว่า ในวันสิ้นยุค เมื่อถึงกาลสิ้นสุดของกาลเวลา และเหล่าบุตรแห่งอิลูวาทาร์ได้มาร่วมบรรเลงบทเพลงสุดท้ายร่วมกับพระองค์ เมื่อนั้นพระองค์จึงจะประทานอัคคีอมตะให้กับทุกคน และมีชีวิตอยู่อย่างเป็นสุขตลอดไป
อิลิมิเนชั่น แชมเบอร์ แมทช์

กรงเหล็ก อิลิมิเนชั่น แชมเบอร์
อิลิมิเนชั่น แชมเบอร์ แมทช์ (อังกฤษ:Elimination Chamber) เป็นรูปแบบการปล้ำในกรงเหล็กอิลิมิเนชั่น แชมเบอร์ มีความสูง 16 ฟุต และน้ำหนัก 10 ตัน ซึ่งจะมีนักมวยปล้ำ 6 คน อยู่ในนั้น โดยเริ่มจาก 2 คน อีก 4 คนนั้นจะอยู่ในห้องโถงเล็ก เมื่อครบเวลา 5 นาทีก็จะออกมาจากกรงเรื่อย ๆ จนครบ โดยผู้ที่ชนะจะต้องกำจัด 5 คนในกรง โดยการจับกด หรือใช้ท่าซับมิสชั่น ยอมแพ้ ทีละคนจนเหลือเป็นสุดท้าย
แหล่งข้อมูลอื่น

WWE.com – Elimination Chamber match description เก็บถาวร 2008-02-24 ที่ เวย์แบ็กแมชชีน
อียิปต์บนและล่าง

สเคนต์ มงกุฎคู่แห่งอียิปต์
ในประวัติศาสตร์อียิปต์ สมัยอียิปต์บนและอียิปต์ล่าง (หรือที่เรียกว่า สองดินแดน) เป็นช่วงเวลาสุดท้ายของสมัยอียิปต์ยุคก่อนประวัติศาสตร์และเกิดขึ้นก่อนการรวมอาณาจักร แนวความคิดของอียิปต์ในฐานะดินแดนทั้งสองเป็นตัวอย่างของความเป็นสองขั้วทางวัฒนธรรมอียิปต์โบราณ และมักจะปรากฏในข้อความและภาพสลัก รวมทั้งในพระนามของฟาโรห์แห่งอียิปต์
ชื่อในภาษาอียิปต์โบราณ คือ zmꜣ-tꜣwj (การออกเสียงแบบอียิปต์ว่า เซมา-ทาวี) ซึ่งแปลว่า "การรวมกันของสองดินแดน" และเป็นภาพมนุษย์ที่กำลังพันด้วยต้นกกและสายบัว การพันนั้นหมายถึงการรวมเป็นหนึ่งในขณะที่ต้นกกและดอกบัวเป็นตัวแทนของอียิปต์ล่างและบน
พระนามของฟาโรห์ประกอบด้วยพระนามครองราชย์ ซึ่งค่อนข้างตรงตามตัวอักษรว่า "แห่งต้นกกและผึ้ง" (nswt-bjtj เป็นสัญลักษณ์ของอียิปต์บนและล่าง) และ "เจ้าแห่งสองแผ่นดิน" (เขียนว่า nb-tꜣwj) สมเด็จพระราชินีนาถที่ทรงขึ้นครองราชย์ก็ยังถูกเรียกขานว่า เป็นฟาโรห์และบุรุษเพศ สมเด็จพระราชินีอาจจะใช้ตำแหน่งที่สองในรูปแบบของสตรีที่ว่า "สตรีแห่งสองแผ่นดิน" (nbt-tꜣwj) หรือ "นายหญิงของทั้งสองแผ่นดิน" (hnwt-tꜣwy-tm) และนายหญิงของสองแผ่นดิน (hnwt-tꜣwy)
เคียวซูเกะ ฮามาโอะ

| เคียวซูเกะ ฮามาโอะ |
| --- | --- |
浜尾 京介
เกิด: ญี่ปุ่น: 濱尾 京介; โรมาจิ: Kyousuke Hamao  (1991-06-25) 25 มิถุนายน ค.ศ. 1991 (33 ปี) โตเกียว, ประเทศญี่ปุ่น
อาชีพ:  นักแสดง  นักร้อง  นายแบบ 
ปีปฏิบัติงาน: 2005-2014
ตัวแทน: Tani Production (2005-2014)
ผลงานเด่น: Musical: The Prince of Tennis รับบทเป็น เออิจิ คิกูมารุ ทากูมิคุงซีรีส์ รับบทเป็น ทากูมิ ฮายามะ ขบวนการเทพสวรรค์ โกเซย์เจอร์ รับบทเป็น อากุริ/โกเซย์แบล็ก
ส่วนสูง: 173 เซนติเมตร (5 ฟุต 8 นิ้ว)
อาชีพทางดนตรี
แนวเพลง:  เจป็อป 
เครื่องดนตรี:  เสียงร้อง 
ค่ายเพลง: Marvelous AQL
 นักดนตรี
เคียวซูเกะ ฮามาโอะ (ญี่ปุ่น: 浜尾京介; โรมาจิ: Hamao Kyōsuke; เกิดวันที่ 25 มิถุนายน ค.ศ. 1991) เป็นอดีตนักแสดง นักร้อง และนายแบบชาวญี่ปุ่นที่ปรากฏตัวในภาพยนตร์และรายการโทรทัศน์หลายรายการ
ใน ค.ศ. 2013 ฮามาโอะประกาศว่าได้ลาวงการบันเทิงในช่วงปลายเดือนกุมภาพันธ์ ค.ศ. 2014 โดยปัจจุบันทำงานเป็นช่างภาพ STREET PHOTOGRAPHER / DESIGNE MEMBER OF FRAME TOKYO
ผลงานเพลง > อัลบั้มของสตูดิโอ

| ชื่อ | ปี | ข้อมูล | ตำแหน่งสูงสุด> JPN | ยอดขาย |
| --- | --- | --- | --- | --- |
| 7 Colors | 2011 |  เผยแพร่: 25 พฤษภาคม ค.ศ. 2011 (2011-05-25)  ชื่อ: —  รูปแบบ: ซีดี Track listing "ฮาจิมานุ อาซะ" (ญี่ปุ่น: 始まる朝; โรมาจิ: Hajimaru Asa)  "Beyond"  "Big Bright Sky"  "Awake"  เคียวฮันชะ (ญี่ปุ่น: 共犯者; โรมาจิ: Kyōhansha)  "Moongrow"  "Extra Name"  "My Funeral Rehearsal"  | — | — |
"—" denotes releases that did not chart or were not released in that region.
ผลงานเพลง > ซิงเกิล

| ชื่อ | ปี | ตำแหน่งสูงสุด> JPN | ยอดขาย | อัลบั้ม |
| --- | --- | --- | --- | --- |
| คิมิโอะมิตสึเกไต (ญี่ปุ่น: 君を見つけたい; โรมาจิ: Kimi o Mitsuketai) | 2009 | 161 | — | Non-album single |
| "Shine" | 2011 | — | — | Non-album single |
"—" denotes releases that did not chart or were not released in that region.
ผลงาน > ละครโทรทัศน์

| ปี | ชื่อ | บทบาท | เครือ | หมายเหตุ |
| --- | --- | --- | --- | --- |
| 2008 | ลูกสาวเจ้าพ่อขอเป็นครู 3 | เคียวซูเกะ เทราอูจิ | NTV | ตัวละครรอง |
| 2009 | Ore-tachi wa Tenshi da! No Angel No Luck |  | TV Tokyo | ตอนที่ 6 |
| 2010 | ขบวนการเทพสวรรค์ โกเซย์เจอร์ | อากุริ/โกเซย์แบล็ก | TV Asahi | บทหลัก |